Stephanus O'Brien
Stephanus, vulgo Stephen O'Brien (natus Mtwara in Tanganyika die 1 Aprilis 1957) est rerum politicarum peritus Britannicus factionis Conservativae. Mense Martio 2015 ad officium secretarii generalis vicarii Nationum Unitarum pro rebus humanitariis convitatus est.

In Tanganyika protectoratu Britannico natus, Stephanus O'Brien educatus est Mombasae apud scholam Loretto, deinde in Anglia apud scholam Sedberghensem alibique et in Collegio Emmanuelis apud Cantabrigienses. Negotiator et iuris consultus meruit. A die 22 Iulii 1999 usque in annum 2015 legatus est ad Parlamentum Britannicum pro circulo Eddisbury. A die 6 Maii 2010 ad 4 Septembris 2012 secretarius civicus vicarius pro evolutione internationali meruit (primo ministro Davide Cameron, secretario civico principali Andrea Mitchell).

Nexus externi 

 Stephani O'Brien pagina interretialis
 De Stephano O'Brien apud TheyWorkForYou.com

Legati Parlamento Britannico
Politici Britanniae
Incolae Tanzaniae
Alumni Scholae Sedberghensis
Alumni Universitatis Cantabrigiensis
Politici internationales